Un jurnalist de investigații olandez, împușcat în cap pe stradă, în Amsterdam.
Peter R. de Vries, un cunoscut reporter de investigaţii olandez, a fost împușcat pe o stradă din Amsterdam. Potrivit presei batave, jurnalistul a fost transportat la spital în stare gravă. Martorii oculari au declarat că s-au tras cinci focuri de armă asupra lui De Vries.
Unul dintre cei mai cunoscuți reporteri de investigație din Olanda, Peter R. de Vries, a fost împușcat, marți seara, în centrul orașului Amsterdam, informează presa olandeză, citată de Reuters. Jurnalistul a fost transportat în stare gravă la spital, iar martorii oculari au relatat oamenilor legii că s-au tras cinci focuri de armă asupra reporterului care a fost nimerit în cap."Un bărbat tocmai a fost împuşcat pe Lange Leidesdwarsstrat. Mai multe servicii de intervenţie rapidă au fost mobilizate, iar poliţia caută suspectul sau suspecţii", potrivit forţelor de ordine.NEW – Dutch investigative journalist and crime reporter Peter R. de Vries has been shot in Amsterdam. He was taken to hospital in critical condition. pic.twitter.com/oc7qQqFaMz — Disclose.tv (@disclosetv) July 6, 2021 Peter R. de Vries este un reporter celebru în Țările de Jos. Acesta a investigat cu succes răpirea magnatului Freddy Heineken în 1983.În 2013, cel care l-a răpit pe Heineken, Willem Holleeder, a fost condamnat pentru amenințări la adresa lui De Vries. Holleeder este unul dintre cei mai cunoscuți gangsteri olandezi și a fost condamnat la închisoare pe viață în 2019 pentru implicarea sa în cinci crime.De asemenea, De Vries a devenit cunoscut și în Statele Unite, după investigarea dispariţiei adolescentei Natalee Holloway în 2006. Nu de puține ori, De Vries a fost amenințat cu moartea de către lumea mafiotă din cauza investigațiilor sale.